Thaçi e Vuçiçi pajtohen për shpeshtim takimesh
Presidenti i Kosovës, Hashim Thaçi dhe ai i Serbisë, Aleksandër Vuçiç, janë pajtuar për zbatimin e marrëveshjes për drejtësinë në veriun e Kosovës deri më 17 tetor.
Presidenti i Kosovës, Hashim Thaçi dhe ai i Serbisë, Aleksandër Vuçiç, i dhanë fund një takimi të ri në Bruksel me pajtimin për zbatimin e marrëveshjes për drejtësinë, që nënkupton integrimin e gjykatave ne veriun e banuar me shumicë serbe, por edhe për shpeshtimin e takimeve në përpjekje për të arritur një pajtim për normalizimin e plotë të marrëdhënieve. Ata u takuan në Bruksel, me ndërmjetësimin e shefes së politikës së jashtme të Bashkimit Evropian, Federica Mogherini, në kuadër të përpjekjeve për të përgatitur një periudhë të re të bisedimeve "përtej çështjeve teknike". Zyra e zonjës Mogherini tha se "", thuhet në njoftimin e zonjës Mogherini. Të dy presidentët konfirmuan pajtimin për marrëveshjen mbi drejtësinë, ndërsa theksuan se janë diskutuar hapat e mëtejmë për një periudhë të re të bisedimeve. Presidenti i Serbisë, Alesksandër Vuçiç, tha që ndonëse "nuk është shumë optimist", beson që mund të ketë një pajtim "ndërmjet popujve" më të mëdhenj në Ballkanin Perëndimor, për të tejkaluar armiqësitë "mbi 300 vjeçare". "", tha presidenti serb Vuçiç. Serbia e mbështetur nga Rusia kundërshton pavarësinë e Kosovës të shpallur më vitin 2008, por është përfshirë në një proces bisedimesh në shkëmbim të afrimit me strukturat evropiane. Presidenti i Kosovës, Hashim Thaçi, tha se pajtimi është i mundur ndërmjet të dy popujve. “”, tha presidenti Thaçi. Në fund të muajit korrik, presidenti serb, paralajmëroi hapjen e një dialogu të brendshëm në Serbi për, siç tha, zgjidhje të qëndrueshme e afatgjatë të çështjes së Kosovës. Nisma e tij nxiti shumë reagime në Serbi ku janë hedhur edhe ide për ndarjen e Kosovës, ide këto që janë hedhur poshtë nga Prishtina. Presidenti Thaçi tha sot se diskutimet e brendshme janë çështje e Serbisë, por pavarësia e Kosovës është e pakthyeshme. I përballur me kritika në shtëpi, presidenti Thaçi, tha se do të angazhohet për krijimin e një ekipi të unitetit, që do të përfshihet në bisedimet më Serbinë, ndërsa çdo marrëveshje përfundimtare do të vlerësohet nga qytetarët e Kosovës. "", tha ai. Të dy presidentët thanë se takimet e bisedimet do të zhvillohen në javët e muajt në vazhdim, përfshirë edhe mundësinë që takime të ketë edhe gjatë punimeve të Asamblesë së Përgjithshme të Kombeve të Bashkuara që i zhvillon punimet muajin e ardhshëm. Të dyja palët por edhe zyrtarët evropian paralajmëruan një përfshirje më të madhe të Shteteve të Bashkuara në procesin e normalizimit të marrëdhënieve ndërmjet Kosovës dhe Serbisë.